cyanic-selkie/wikianc huggingface dataset:
বঙ্গীয় আইন পরিষদ
১৯৩৫ এর আইন
ভারত সরকার আইন, ১৯৩৫-এর আওতাধীন হিসাবে পরিষদের নিম্নলিখিত গঠন ছিল :
মেয়াদ
আইনসভা পরিষদকে প্রথমে দশ বছরের মেয়াদ দেওয়া হয়েছিল। এটি ভারত সরকার আইন ১৯৩৫ এর অধীনে একটি স্থায়ী সংস্থা হয়ে যায়, যার সদস্যদের এক দশমাংশকে অবসর গ্রহণের প্রয়োজন ছিল।
আগুনের পরশমণি
আগুনের পরশমণি বাংলাদেশের প্রখ্যাত সাহিত্যিক হুমায়ূন আহমেদ-এর একটি বাংলাদেশী স্বাধীনতা যুদ্ধ ভিত্তিক উপন্যাস। এটি ১৯৮৬ সালে অন্যপ্রকাশ থেকে প্রকাশিত হয়। পরবর্তীতে ১৯৯৪ সালে ঔপন্যাসিক নিজেই এই উপন্যাস অবলম্বনে একই শিরোনামে চলচ্চিত্র নির্মাণ করেন।
গল্প সংক্ষেপ
১৯৭১ সালের মে মাস। অবরুদ্ধ ঢাকায় ভীষণ নিস্তব্ধ রাতের বুক চিরে ছুটছে পাকিস্তানি হানাদার বাহিনীর সাঁজোয়া গাড়ির বহর। তীব্র হতাশা, তীব্র ভয়ে কাঁপছে বাংলাদেশের মানুষ। অবরুদ্ধ ঢাকার একটি পরিবারের কর্তা মতিন সাহেব ট্রানজিস্টার শোনার চেষ্টা করছেন মৃদু ভলিউমে। ভয়েস অব আমেরিকা, বিবিসি, স্বাধীন বাংলা বেতার কেন্দ্র শোনার চেষ্টা করছেন। নব ঘোরাচ্ছেন ট্রানজিস্টারের। হঠাৎ শুনতে পেলেন বজ্রকণ্ঠের অংশ বিশেষ : ‘মনে রাখবা রক্ত যখন দিয়েছি / রক্ত আরও দিবঃ / এবারের সংগ্রাম আমাদের মুক্তির সংগ্রাম / এবারের সংগ্রাম আমাদের স্বাধীনতার সংগ্রাম। মতিন সাহেবের পরিবারে কয়েকদিন পর হাজির হন উনার বন্ধুর ছেলে বদিউল আলম বদি এবং তার সাথের মুক্তিযোদ্ধারা একের পর এক অভিযান করে সফলতা লাভ করে। কিন্তু এক এক করে তারা পাক বাহিনীর হাতে বন্ধী হয়। ধরা পড়ার পর গেরিলাযোদ্ধা রাশেদুল করিমকে জিজ্ঞাসাবাদের সময় থু থু ছিটিয়েছেন পাকিস্তানি মেজরের মুখে। হাতের আঙুল কেটে ফেলা হয়েছে তার। মাথা নোয়াননি। অবশেষে আসাদুজ্জামান নূর গুলি খান। তাকে সারানোর মত ডাক্তার ঔষধের এর জন্য সকাল পর্যন্ত অপেক্ষা করতে হবে। কিন্তু তিনি কি পারবেন সকাল পর্যন্ত বাঁচতে? তিনি কি আরেকটি সূর্যালোক দেখতে পাবেন? এভাবেই শেষ হয় উপন্যাসটির কাহিনী।
চলচ্চিত্র
আগুনের পরশমণি ১৯৯৪ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। বাংলাদেশের স্বাধীনতা যুদ্ধভিত্তিক এই চলচ্চিত্রটি পরিচালনা করেন বাংলাদেশের বিখ্যাত কথাসাহিত্যিক হুমায়ূন আহমেদ। এটিই তার পরিচালিত প্রথম পূর্ণদৈর্ঘ্য চলচ্চিত্র। এতে অভিনয় করেছেন বিপাশা হায়াত, আসাদুজ্জামান নূর, আবুল হায়াত, ডলি জহুর সহ আরো অনেকে। বাংলাদেশ সরকারের অনুদানের ছবি আগুনের পরশমণি শ্রেষ্ঠ চলচ্চিত্রসহ আটটি বিভাগে জাতীয় চলচ্চিত্র পুরস্কার অর্জন করে।
রানি এলিজাবেথ গোলাপ
রোসা 'কুইন এলিজাবেথ' হলো গোলাপি রঙের গ্র‍্যান্ডিফ্লোরা গোলাপের একটি কাল্টিভার। গোলাপ উৎপাদক ড. ওয়াল্টার ল্যামার্টস ১৯৫৪ সালে যুক্তরাষ্ট্রে এই গোলাপ উৎপাদন করেন। এই ধরনের গোলাপ বিশ্বব্যাপী ব্যাপক জনপ্রিয়। এই গোলাপ "বিশ্বের সবচেয়ে প্রিয় গোলাপ" সহ (১৯৭৯) বেশ কয়েকটি উল্লেখযোগ্য পুরস্কার অর্জন করে।
ইতিহাস
১৯৫২ সালে রানি দ্বিতীয় এলিজাবেথ ব্রিটেনের সিংহাসনে আরোহণের পর, তার সম্মানে গোলাপটির নাম রাখা হয় 'কুইন এলিজাবেথ'। 'কুইন এলিজাবেথ' গোলাপের স্টক মাতৃ-উদ্ভিদ হলো হাইব্রিড টি-রোজ রোসা 'শার্লট আর্মস্ট্রং' এবং ফ্লোরিবান্ডা ধরনের গোলাপ 'ফ্লোরাডোরা'। অন্তত ৩০টি নতুন ধরনের হাইব্রিড গোলাপ কাল্টিভার উৎপাদনে 'কুইন এলিজাবেথ' ব্যবহার করা হয়েছে। 'কুইন এলিজাবেথ' গোলাপের অন্যান্য রঙের প্রকরণের মধ্যে অন্যতম হলো: 'হলুদ কুইন এলিজাবেথ' (১৯৬৪) এবং 'শ্বেত কুইন এলিজাবেথ' (বা, 'ব্লাংক কুইন এলিজাবেথ' ১৯৬৫)। এছাড়া, 'ক্লাইম্বিং কুইন এলিজাবেথ' (১৯৫৭) নামে আরেকটি সবল ও আরোহী প্রকরণ ব্যাপক জনপ্রিয় হয়েছে।
বর্ণনা
'কুইন এলিজাবেথ' হলো এক ধরনের লম্বা, সরু ও খাড়া গুল্মজাতীয় উদ্ভিদ। এরা উচ্চতায় ৫ থেকে ১০ ফুট (১৫০—৩০৫ সেন্টিমিটার) এবং বিস্তারে ৩ থেকে ৪ ফুট (৯০—১৮২ সেন্টিমিটার) হয়ে থাকে। ফুলগুলো পূর্ণবিকশিত অবস্থায় ৪ থেকে ৫ ইঞ্চি (১০–১২ সেন্টিমিটার) প্রশস্ত হয়ে থাকে। ফুলে ২৬ থেকে ৪০টি বড় বড় পাপড়ি থাকে। পাপড়িগুলোর সম্মুখপৃষ্ঠ হালকা গোলাপি এবং পেছনের পৃষ্ঠ গাঢ় গোলাপি বর্ণের। ৩–১৫টি ফুলের বড় ও উন্মুক্ত গুচ্ছে পুষ্পায়ন ঘটে। ফুলে হালকা ও মৃদু সুগন্ধ বিদ্যমান। ফুলের কাঠামো উচ্চ-কেন্দ্রীয় বা পেয়ালাকৃতির হয়ে থাকে। কুঁড়ি কেন্দ্রিক। গাঢ় সবুজ রঙের পাতা বড়, চামড়াটে ও গোলাকার উপপত্র সংবলিত। গাছের শক্ত ও খাড়া কাণ্ডের জন্য এটি জনপ্রিয় উদ্যান উদ্ভিদে পরিণত হয়। পুরু কাণ্ড ও বড় কাঁটাযুক্ত এই উদ্ভিদ অত্যন্ত বলিষ্ঠ; অপেক্ষাকৃত অনুর্বর জমিতেও এই ধরনের গোলাপ ভালো জন্মে। উদ্ভিদ রোগ-সহনীয়। বসন্ত থেকে শরৎকাল এতে পর্যন্ত ব্যাপক পুষ্পায়ন ঘটে। এটি যুক্তরাষ্ট্রের কৃষি বিভাগের শ্রেণিতে এটি ৯বি অঞ্চল থেকে দ্রুত ৫বি অঞ্চলে উন্নীত হয়।
থাইল্যান্ড জাতীয় ক্রিকেট দল
থাইল্যান্ড জাতীয় ক্রিকেট দল আন্তর্জাতিক ক্রিকেট খেলায় থাইল্যান্ড-এর প্রতিনিধিত্ব করে। ২০০৫ সালে আন্তর্জাতিক ক্রিকেট কাউন্সিল-এর সহযোগী সদস্যপদ লাভ করা দেশটির ক্রিকেট ক্রিকেট এ্যাসোসিয়েশন অফ থাইল্যান্ড দ্বারা পরিচালিত হয়। ১৯৯৫ থেকে ২০০৫ সাল পর্যন্ত থাইল্যান্ড আইসিসি এর অনুমোদিত সদস্য ছিল। থাইল্যান্ডের প্রায় সব খেলার প্রতিপক্ষ দলই ছিল এশীয় দল। এসকল ম্যাচের কিছু এশীয় ক্রিকেট কাউসিল কর্তৃক আয়োজিত টুর্নামেন্টে অনুষ্ঠিত হয়।
সূচনা
থাইল্যান্ডে ক্রিকেট খেলাটি সম্ভ্রান্ত পরিবারের সন্তানদের (যারা ইংল্যান্ডে শিক্ষাগ্রহণকালীন সময় খেলাটি শিখেছিল) দ্বারা পরিচিতি লাভ করেছে। তাঁরা ১৮৯০ সালে ব্যাংকক সিটি ক্রিকেট ক্লাব প্রতিষ্ঠা করে এবং ক্লাবটি একই বছরের নভেম্বর মাসে প্রথম খেলায় অংশ নেয়। সিঙ্গাপুর ক্রিকেট ক্লাব, ঐ ক্লাবটিকে খেলার জন্য আমন্ত্রণ জানায় কিন্তু কলেরা মহামারীর কারণে সেই পরস্তাবটি ফিরিয়ে দেয়া হয়।
থাই সম্প্রদায়ের মানুষের কাছে ক্রিকেট খেলাটি ততটা গ্রহণযোগ্যতা পায়নি বলে সেখানে এই খেলাটির উন্নতি হয় নি, কিন্তু ১৯০০ এর দশকে খেলাটি সম্ভ্রান্ত পরিবারের বাসিন্দাদের মধ্যেই সীমাবদ্ধ ছিল। রয়্যাল ব্যাংকক স্পোর্টস ক্লাব ১৯০৫ সালে ক্রিকেট খেলা শুরু করে এবং তাঁরা ১৯০৯ সালের জানুয়ারি মাসে প্রথম আন্তর্জাতিক ম্যাচ আয়োজন করে। সেখানে দলটি স্ট্রেইটস সেটেলমেন্টস ক্রিকেট দলকে ইনিংস ব্যবধানে হারায়। ম্যাচটি সিঙ্গাপুরে অনুষ্ঠিত হয়। পরের বছর ব্যাংকক-এ অনুষ্ঠিত ম্যাচে তাঁরা আবার জয়লাভ করে এবং ১৯১১ সালের ডিসেম্বর মাসে অনুষ্ঠিত হওয়া তৃতীয় এবং সর্বশেষ ম্যাচে স্ট্রেইটস সেটেলমেন্টস জয়লাভ করে।
ক্রিকেট একটি বিনোদনমূলক ক্রিয়া হিসেবে থাইল্যান্ডে সক্রিয় ছিল এবং জাতীয় দল ১৯৯০ সালের আগে আর কোন খেলায় অংশ নেয় নি। ১৯৬০ এর দশক ও ১৯৭০ এর দশকে আরও অনেক দল রয়্যাল ব্যাংকক স্পোর্টস ক্লাবের বিপক্ষে খেলায় অংশ নেয়ার জন্য থাইল্যান্ডে আসে। এদের মধ্যে উল্লেখযোগ্য হল ১৯৬৫ সালে খেলতে আসা উইস্টারশায়ার এবং ১৯৭০ সালে আসা এমসিসি। এই সফরগুলো ক্রিকেটীয় সুবিধার উন্নতিতে ভূমিকা রাখে।
আধুনিক যুগ
১৯৮০ এর দশকের শেষের দিকে এবং ১৯৯০ এর দশকের শুরুর দিকে থাইল্যান্ড এর একজন খেলোয়াড় রোনাল্ড এনডলে, যিনি ভলভোতে কাজ করতেন, তাঁর কোম্পানিকে হংকং এর বিপক্ষে একটি ম্যাচের জন্য ট্রফি প্রদান করার জন্য রাজি করান। ম্যাচটি ১৯৯০ সালের জানুয়ারি মাসে অনুষ্ঠিত হয় এবং এটি ছিল একটি দুই দিনের খেলা এবং খেলাটি ড্র হয়। ১৯৯১ সালে খেলাটি এক দিনের খেলা ছিল এবং ১৯৯২ সালে মালয়েশিয়াকে নিয়ে একটি ত্রিদেশীয় সিরিজ হিসেবে অনুষ্ঠিত হয়। টুর্নামেন্টটি পরবর্তীতে তুয়ানকু জাফার কাপ হিসেবে অনুষ্ঠিত হয়, যেখানে এই ৩টি দলের সাথে সিঙ্গাপুর অংশ নেয়।
১৯৯০ এর দশকের শুরুর দিক থাই ক্রিকেটের অন্যতম সফল সময় ছিল, কিন্তু তাঁরা ১৯৯৫ সালে আইসিসি এর অনুমোদিত সদস্য হওয়ার পর খেলোয়াড় নির্বাচনের জন্য আইসিসির করা নিয়ম মানা তাঁদের জন্য বাধ্যতামূলক হয়, যার ফলে দলটি মাঠে দুর্বল দল নামাতে বাধ্য হয়। এর সাথে আর্থিক সমস্যা যুক্ত হয় যার ফলে থাইল্যান্ড টুর্নামেন্ট থেকে সরে দাড়ায়। এর বিপরীতে ২১ শতকের শুরুর দিকে তরুণরা সম্ভ্রান্ত পরিবারের বাইরে খেলাটিকে জনপ্রিয় করতে বিভিন্ন পদক্ষেপ নেয়।
এসিসি ট্রফি
উল্লেখ্য যে ২০০৯ সালের এসিসি ট্রফি চ্যালেঞ্জের স্বাগতিক দল ছিল থাইল্যান্ড এবং তাঁরা সেখানে ভুটান, ব্রুনাই, চীন, ইরান, মালদ্বীপ, মায়ানমার এবং ওমান-এর মোকাবেলা করে এবং ৪র্থ স্থান লাভ করে।
আবু তাহের (বীর প্রতীক)
আবু তাহের (২০ জুলাই ১৯৪২-৬ জানুয়ারি ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবু তাহেরের পৈতৃক বাড়ি চাঁদপুর জেলার মতলব উপজেলার বড় হলদিয়া গ্রামে। তার বাবার নাম গোলাম আহমেদ সিকদার এবং মায়ের নাম আমেনা বেগম। তার স্ত্রীর নাম ফাতেমা বেগম। তাদের এক ছেলে মোঃআরিফুর রহমান,দুই মেয়ে আফিফা,আফরোজ।
কর্মজীবন
আবু তাহের পাকিস্তান সেনাবাহিনীতে চাকুরি করতেন। ১৯৭১ সালে কর্মরত ছিলেন চতুর্থ ইস্ট বেঙ্গল রেজিমেন্টে। ২৫ মার্চ তিনি ব্রাহ্মণবাড়িয়া জেলায় মোতায়েন ছিলেন। মুক্তিযুদ্ধ শুরু হলে শাফায়াত জামিলের নেতৃত্বে ঝাঁপিয়ে পড়েন যুদ্ধে। তিনি সাহসিকতার সঙ্গে তেলিয়াপাড়া, বুড়িচং, চান্দিনা, দাউদকান্দিসহ বিভিন্ন স্থানে যুদ্ধ করেন। দেশ স্বাধীনের পরে নিয়মিত সেনা বাহিনীতে যোগদান করে। সেনা বাহিনীর চাকরি শেষে মুক্তিযোদ্ধা কল্যাণ ট্রাস্ট এ চাকরি করেছেন।
মুক্তিযুদ্ধে ভূমিকা
১৯৭১ সালে মুক্তিযুদ্ধের চূড়ান্ত পর্যায়ে ভারতের সোনামুড়া থেকে নির্ভয়পুর হয়ে একদল মুক্তিযোদ্ধা বাংলাদেশ অভিমুখে রওয়ানা দেন। এর মধ্যে একটি উপদলের দলনেতা ছিলেন আবু তাহের। তাদের সার্বিক নেতৃত্বে ছিলেন আইন উদ্দিন (বীর প্রতীক)। এ দলের লক্ষ্য ছিল যত দ্রুত সম্ভব কুমিল্লা শহর দখল করা। মুক্তিযুদ্ধের সময় কুমিল্লা শহর ছিল ২ নম্বর সেক্টরের কেন্দ্রবিন্দু। যৌথবাহিনীর দাউদকান্দি ও চাঁদপুরমুখী যেকোনো অভিযান পরিচালনার জন্য কুমিল্লাই ছিল একমাত্র পথ। আবু তাহের ও মুক্তিযোদ্ধাদের দল ভারত-বাংলাদেশ সীমান্ত অতিক্রম করে ৩ ডিসেম্বর কুমিল্লা জেলার চৌদ্দগ্রামের চিওড়া পৌঁছান। ৫ ডিসেম্বর কুমিল্লা শহরের পূর্ব পাশে বালুতুফা পৌঁছান। বালুতুফার অদূরেই ছিল পাকিস্তানি সেনাবাহিনীর শক্ত প্রতিরক্ষা অঞ্চল। দুর্ভেদ্য সে প্রতিরক্ষাকে ভেঙ্গে মিত্রবাহিনীর সহযোগিতায় সেখানে আক্রমণ চালান মুক্তিযোদ্ধারা। যুদ্ধে মুক্তিযোদ্ধাদের এবং মিত্রবাহিনীর বেশ ক্ষয়ক্ষতি হয়। এমন অবস্থায় শহরের পেছন দিক দিয়ে অগ্রসর হওয়ার সিদ্ধান্ত নেন আবু তাহের। ৬ ডিসেম্বর আবু তাহেরসহ মুক্তিযোদ্ধারা পাকিস্তানি সেনাদের প্রায় একরকম বোকা বানিয়ে এবং কোনো যুদ্ধ না করেই কুমিল্লা শহরে ঢুকে পড়েন। মিত্রবাহিনীর একটি দলের সঙ্গে যৌথভাবে কুমিল্লা বিমানবন্দরে অবস্থানরত পাকিস্তানি সেনাদের আক্রমণ করেন। তখন সেখানে ভয়াবহ যুদ্ধ হয়। যুদ্ধে আবু তাহের যথেষ্ট বীরত্ব প্রদর্শন করেন। এ ছাড়া ও আবু তাহের ১৯৭১ সালে ছোট বড়ো ২৭টি যুদ্ধে সরাসরি অংশ নিয়ে ছিলেন এবং ২,৩,১১ নাম্বার সেক্টার এ যুদ্ধ করেন। তিনি একটি বেকআপ প্লাটুন এর দলনেতা ছিলেন।
নন্দিত নরকে (চলচ্চিত্র)
নন্দিত নরকে এটি ২০০৬-এর একটি বাংলাদেশী নাট্য চলচ্চিত্র। এটি পরিচালনা করেন বাংলাদেশের খ্যাতনামা চলচ্চিত্রকার বেলাল আহমেদ। হুমায়ুন আহমেদ এর জনপ্রিয় উপন্যাস নন্দিত নরকে অবলম্বনে নির্মাণ করা হয় চলচ্চিত্রটি। এটি ছিল হুমায়ূন আহমেদের প্রথম প্রকাশিত উপন্যাস। এতে অভিনয় করেছেন ফেরদৌস, সুমনা সোমা, মনির খান শিমুল, লিটু আনাম সহ আরো অনেকে।
নিশান্ত সিং মালকানি
নিশান্ত মালকানি (জন্ম ১ সেপ্টেম্বর ১৯৮৭) একজন ভারতীয় অভিনেতা। তিনি রাম মিলায়ি জোড়িতে অনুপাল গান্ধীর চরিত্রে এবং গুদ্দন তুমসে না হো পাইগায় অক্ষত জিন্দালের চরিত্রে অভিনয় করার জন্য পরিচিত।
ক্যারিয়ার
মালকানি ২০০৯ সালে প্রথম টেলিভিশন স্টার ওয়ান'র রোমান্টিক নাটক মিলে জাব হুম তুমি এ অভিনয় শুরু করেছিলেন । এটি ২০১০ সালে শেষ হয়।
২০১০ সালে জি টিভিতে রাম মিলায়ি জোড়িতে অনুপাল গান্ধীর চরিত্রে তিনি প্রশংসা
পেয়েছি।লেন তবে ২০১১ সালে চলচ্চিত্রেরজেরকাজ সন্ধানে তিনাটকটি পদত্যাগ করেন। ।
পরে তার প্রথম চলচ্চিত্র হরর স্টোরি মুক্তি পেয়েছিল এবং তিনি বেজুবান ইশক ছবিতেও অভিনয় করেছিলেন। মালকানি ২০১৭ সালে টেলিভিশনে ফিরে আসেন; রাগিনী এমএমএস: ওয়েব সিরিজে তিনি রাজ চরিত্রে অভিনয় করেন।
সেপ্টেম্বর ২০১৮ পর্যন্ত, তিনি জি টিভির গুদন তুমসে না হো পায়েগায় অক্ষত জিন্দাল ওরফে এজে চরিত্রে অভিনয় করছেন । এই ভূমিকাটি চিত্রিত করার আগে তিনি ৪ বছর ধরে নিজেকে তৈরি করেছিলেন।
কুম্ভ (মাস)
কুম্ভ (कुम्भ, ) হল হিন্দু পঞ্জিকার একটি মাস। এটি কুম্ভ রাশির রাশিচক্রের সাথে মিলে যায় এবং গ্রেগরীয় বর্ষপঞ্জির ফেব্রুয়ারির দ্বিতীয়ার্ধ এবং মার্চের প্রথমার্ধের সাথে সমাপতিত করে। এছাড়াও কুম্ভ হল কুম্ভ রাশির ভারতীয় রাশিফল পদ্ধতিতে জ্যোতিষশাস্ত্রীয় চিহ্ন।
তামিল হিন্দু পঞ্জিকাতে কুম্ভ মাসকে মসী বলা হয়। ভারতের প্রাচীন ও মধ্যযুগীয় সংস্কৃত গ্রন্থগুলি অন্যান্য মাসের মতোই কুম্ভের সময়কাল সম্পর্কে তাদের গণনায় পরিবর্তিত হয়। উদাহরণস্বরূপ, সূর্যসিদ্ধান্ত  কুম্ভের সময়কালকে ২৯ দিন, ১৯ ঘণ্টা, ৪১ মিনিট এবং ১২ সেকেন্ড গণনা করে। বিপরীতে,  আর্যসিদ্ধান্ত কুম্ভ মাসের সময়কাল ২৯ দিন, ১৯ ঘন্টা, ২৪ মিনিট এবং ০ সেকেন্ড গণনা করে।
কুম্ভ মঙ্গল গ্রহের দরীয় বর্ষপঞ্জির ষষ্ঠ মাস, যখন সূর্য মঙ্গল থেকে দেখা কুম্ভ রাশির পূর্ব দিক অতিক্রম করে।
চুরুট
থাম্ব|260x260পিক্সেল|একটি চুরূটের সঙ্গে একটি অর্ধ-বায়ুরোধী সংরক্ষণকারী নল এবং একটি যুগ্ম গিলোটিন-শৈলীর কর্তনকারী বস্তূ চুরুট একটি শুকনো ঘূর্ণিত বান্ডিল এবং গাঁজানো তামাক পাতার তৈয়ার করা ধুমপায়িত বস্তু। তারা বিস্তৃত বিভিন্ন মাপ এবং আকার এ উৎপাদিত হয়। ২০তম শতাব্দী থেকে, প্রায় সব চুরূট তিনটি স্বতন্ত্র উপাদান নিয়ে গঠিত হয়ঃ গর্ত ইত্যাদি বোজানো, দপ্তরী পাতার ঝুলিতে যা দিয়ে গর্ত ইত্যাদি বোজানো হয়, একসাথে এবং একটি লেফাফা গাছের পাতা, যা প্রায়ই সেরা গাছের পাতা ব্যবহার করা হয়. প্রায়ই চুরূটে এটির প্রস্তুতকারকের লোগো সংবলিত একটি ব্যান্ড মুদ্রিত থাকে। আধুনিক চুরূট প্রায়ই ২ টা ব্যান্ডের সাথে আসে, বিশেষ করে কিউবান চুরূট ব্যান্ড, সীমিত সংস্করণ (Edición Liitada) প্রদর্শনীতে বছরের উৎপাদিত ব্যান্ডগুলো প্রদর্শিত হয়।
চুরূট ধূমপানের উৎস এখনও অজানা. গুয়াতেমালা থেকে একটি মায়া সিরামিক পাত্র যা দশম শতাব্দীর উপাদান, মানুষ একটি তন্তুর সাথে একত্রে বাঁধা তামাক পাতা ধূমপান করত।
নিয়মিত চুরূট ধূমপান গুরুতর স্বাস্থ্য ঝুঁকি সহ বিপদজনক বিভিন্ন ধরনের ক্যান্সার এবং কার্ডিওভাসকুলার অসুখ বৃদ্ধি করতে পরিচিতি লাভ করে।
সঙ্গায়ন
সিগার শব্দটি মূলত মায়ান সিকার থেকে উদ্ভূত হয়েছে ("ঘূর্ণিত তামাকের পাতা ধূমপান করতে" - সিক, "তামাক" থেকে)। স্প্যানিশ শব্দ "সিগারো" মায়ান এবং আধুনিক ব্যবহারের মধ্যে ব্যবধানকে বিস্তৃত করে। ইংরেজি শব্দটি 1730 সালে প্রচলিত হয়েছিল।
ইতিহাস
থাম্ব|সান অ্যান্ড্রেস টেক্সটলার আঞ্চলিক যাদুঘরে প্রদর্শিত দেশীয় তামাক নল ক্যারিবিয়ান দ্বীপপুঞ্জের দেশীয় মানুষের সকলের মধ্যে তামাক বিস্তৃত ছিল। ইতালিয়ান অনুসন্ধানকারী ক্রিস্টোফার কলাম্বাসকে সাধারণত কৃতিত্ব দেওয়া হয় ইউরোপে তামাকের প্রবর্তনের জন্য । তাঁর ১৪৯২ যাত্রা চলাকালীন, তাঁর তিনজন ক্রু রোদরিগো দি জেরেজ, হেক্টর ফুয়েন্তেস এবং লুইস দি টরেস, প্রথমবারের মতো হিসপানিওলা দ্বীপে তামাকের মুখোমুখি হয়েছিল বলে জানা যায়, বর্তমানে হাইতি এবং ডোমিনিকান রিপাবলিক তখন স্থানীয় নাগরিকরা তাদেরকে শুকনো পাতাগুলি উপস্থাপন করেছিল যা   বিশেষ সুগন্ধ ছড়িয়ে দেয়। তাঁর নাবিকরা জানিয়েছেন যে কিউবা দ্বীপের ট্যানোসরা একটি আদিম চুরূট ধূমপান করেছিল, যা বাঁশযুক্ত শুকনো তামাক পাতার সাথে তাল বা কলা পাতার মতো অন্যান্য পাতার ঘুর্ণনে তৈরি হত।
স্যামসাং গ্যালাক্সি এম ৩০ এস
স্যামসাং গ্যালাক্সি এম ৩০ এস হলো একটি অ্যান্ড্রয়েড ফ্যাবলেট যা স্যামসাং প্রথম প্রজন্মের গ্যালাক্সি এম সিরিজ লাইনআপের অংশ হিসেবে এবং স্যামসাং গ্যালাক্সি এম ৩০ এস এর পূর্বসূরি হিসেবে স্যামসাং ইলেক্ট্রনিক্স দ্বারা তৈরি হয়েছে। ফোনটি অ্যান্ড্রয়েড ৯ (পাই) দ্বারা চালিত, এছাড়াও এতে রয়েছে স্যামসাং এর মালিকানাধীন ওয়ান ইউআই পর্দা, ৬৪ বা ১২৮ গিগাবাইট এর অভ্যন্তরীণ সংগ্রহস্থল এবং ৬০০০ এমএএইচ সক্ষমতার লিথিয়াম-পলিমার ব্যাটারি। এম ৩০ এস ফোনটি ১৮ সেপ্টেম্বর ২০১৯ এ ছাড়া হয়। এটিতে ৪৮ এমপি ওয়াইড এঙ্গেল ক্যামেরা, ৮ এমপি আল্ট্রা ওয়াইড এঙ্গেল ক্যামেরা এবং ৫ এমপি গভীরতার সেন্সর বিশিষ্ট একটি প্রধান ক্যামেরাত্রয়ের সংযোজন সমন্বিত হয়েছে।
হার্ডওয়্যার
স্যামসাং গ্যালাক্সি এম ৩০ এস ফোনটি ৬.৪” এফএইচডি+ (১০৮০×২৩৪০) সুপার অ্যামোলেড ইনফিনিটি-ইউ পর্দা এবং স্যামসাং গ্যালাক্সি এ ৭০ এর মতো সামনের ক্যামেরার জন্য একটি ইউ-আকৃতির খাঁজ নিয়ে এসেছে। এটির পর্দার সাথে বডির অনুপাত ~৮৪.২%। পর্দার প্রতিতুলনার অনুপাত ৭৮৯৬০:১ এবং সর্বোচ্চ ঔজ্জ্বল্য ৪২০ নিট। ফোনটির দুটি সংস্করণ যথাক্রমে ৪ জিবি বা ৬ জিবি র‌্যাম এবং ৬৪ জিবি বা ১২৮ জিবি-র অভ্যন্তরীণ সংগ্রহস্থল রয়েছে। উভয় সংস্করণের সংগ্রহস্থল মাইক্রোএসডি কার্ডের মাধ্যমে ১ টিবি অবধি প্রসারিত। ফোনটিতে ৬০০০ এমএএইচ লিথিয়াম-পলিমার ব্যাটারি রয়েছে যা তারযুক্ত ১৫ ওয়াট দ্রুত চার্জিং সমর্থন করে। এর ব্যাটারি স্যামসাং স্মার্টফোনের সর্বকালের সেরা ধারণক্ষমতাসম্পন্ন ব্যাটারি, এবং ভারতেও এ যাবৎকালে মুক্তি পাওয়া স্মার্টফোনগুলোর মধ্যে বৃহত্তম।  ফোনটির পেছন অংশে একটি ফিঙ্গারপ্রিন্ট স্ক্যানার সংযোজন করা হয়েছে। ফোনটির চিপ হিসেবে সংযোজিত হয়েছে ১০ ন্যানোমিটারের অক্টা-কোর এক্সিনোস ৯৬১১ এবং এর কেন্দ্রীয় প্রক্রিয়াকরণ অংশে আছে ৪×২.৩ গিগাহার্টজ কর্টেক্স-এ৭৩ এবং ৪×১.৭ গিগাহার্টজ কর্টেক্স-এ৫৩। এটি মেইল-জি৭২ এমপি৩ -ও সমর্থন করে।
সফটওয়্যার
স্যামসাং গ্যালাক্সি এম ৩০ এস অ্যান্ড্রয়েড ৯.০ (পাই) অপারেটিং সিস্টেম দ্বারা চালিত। স্যামসাং এর ওয়ান ইউআই পর্দা স্যামসাং স্টক অ্যাপ্লিকেশনগুলোকে স্পর্শ অঞ্চলটির নিচের দিকে প্রতিস্থাপন করে, যা এমন বড় মাপের পর্দায় এক হাতে কাজ করার জন্য ইন্টারফেসকে আরও সহজ করে তোলে। এম ৩০ এস এর অন্যান্য সুবিধাদির মধ্যে রয়েছে বিক্সবি (যদিও বিক্সবি বোতামটি উপস্থিত নেই), গুগল সহকারী, স্যামসাং স্বাস্থ্য এবং স্যামসাং পরিশোধ।
সমালোচনামূলক গ্রহণযোগ্যতা
ফোনটি সমালোচকদের কাছ থেকে বেশিরভাগ ইতিবাচক পর্যালোচনা পেয়েছে, যারা ক্যামেরার সমালোচনা করার সময় ফোনের ব্যাটারি এবং সামগ্রিক কার্যসম্পাদনের প্রশংসা করেছে। ক্যামেরার সমালোচনা করার সময় ব্যাটারি, পর্দা এবং কার্যসম্পাদনের প্রশংসা করে এনডিটিভি ফোনটিকে ৮/১০ স্কোর দিয়েছে। অ্যান্ড্রয়েড কর্তৃপক্ষ ফোনটিকে ৮.২/১০ স্কোর দিয়েছে, প্রদর্শন, অডিও গুণমান এবং কার্যসম্পাদনের প্রশংসা করেছে, পাশাপাশি বেশি ব্যবহারের সময় ক্যামেরা এবং ফোনটি উত্তপ্ত হওয়ায় সমালোচনাও করেছে। মোবাইল ইন্ডিয়ান -ও ক্যামেরার স্বল্প আলোয় কার্যকারিতা এবং পেছনের প্লাস্টিকের নকশাকে নেতিবাচকভাবে বর্ণনা করেছে কিন্তু পর্দা, ব্যাটারি এবং কার্যসম্পাদনকে ইতিবাচকভাবে বর্ণনা করেছে। সবশেষে, বিজনেস স্ট্যান্ডার্ড ইন্ডিয়া ক্যামেরার সমালোচনা করার সময় ব্যাটারি সহ ফোনের সাধারণ দিকগুলি ইতিবাচকভাবে পর্যালোচনা করেছে।
বিচার্য বিষয়
কিছু ব্যবহারকারী মন্তব্য করেছেন যে ফোনটি এলটিই নেটওয়ার্কে সংযোগ স্থাপনের সময় সমস্যার সম্মুখীন হয়। এছাড়া, কিছু ব্যবহারকারী বেশি ব্যবহারের সময় ফোনটি উত্তপ্ত হওয়ার কথাও জানিয়েছেন, যা কিছু পর্যালোচকদের দ্বারা সমালোচিত হয়েছে।
৩৫১
৩৫১ গ্রেগরীয় বর্ষপঞ্জির একটি সাধারণ বছর।
রাওধা আতিফ
রাওধা আতিফ (১৮ মে ১৯৯৬ – ২৯ মার্চ ২০১৭) মালদ্বীপের একজন মডেল, অভিনেত্রী এবং রাজশাহী ইসলামী ব্যাংক মেডিকেল কলেজের ছাত্রী ছিলেন। যিনি রাজশাহীতে আত্মহত্যা করে মারা যান।
শিক্ষা ও কর্মজীবন
রাওধা মালদ্বীপের হিরিয়া স্কুল এবং ভিলা আন্তর্জাতিক উচ্চবিদ্যালয়ে পড়াশোনা করেন। তিনি ১৪ বছর বয়সে মালদ্বীপের জাতীয় টেলিভিশনে পরিবেশ বিষক প্রচারণার মডেল ছিলেন। মালদ্বীপের ফটোগ্রাফারের ফটোশুটে অংশ নিয়ে ২০১৪ সালে মালদ্বীপে পরিচিত হন। অক্টোবর ২০১৬-এ তিনি ভোগ (ম্যাগাজিন) প্রচ্ছদে তার চিত্র প্রকাশ পায়।  তিনি বাংলাদেশের রাজশাহী ইসলামী ব্যাংক মেডিকেল কলেজে  চিকিৎসা বিজ্ঞানে পড়শোনা করেন। তিনি মালদ্বীপের উচ্চ শিক্ষা বিভাগ থেকে বৃত্তি পেয়েছিলেন।
মৃত্যু ও বিতর্ক
রাওধার বাবা মোহাম্মদ আতিফও একজন ডাক্তার, তিনি এ মৃত্যুকে আত্মহত্যা বলতে অস্বীকার করে। তিনি এ মৃত্যুর ঘটনায় কাশ্মিরের ছাত্র ও তার রুমমেট সিরাত পারভিনের বিরুদ্ধে ১০ এপ্রিল ২০১৭ সালে একটি মামলা দায়ের করেন। ২৪ এপ্রিল ২০১৭ তারিখে তার দেহটি দ্বিতীয় তদন্ত সংস্থা সিআইডি কাছে হস্তান্তর করা হয়। সিআইডি তদন্ত বিভাগের তদন্ত অনুযায়ী রাওধা আত্মহত্যা করেছেন বলে প্রমাণ মিলে। অস্ট্রেলিয়ায় ৬০ মিনিটস এ মৃত্যুর তদন্ত করে জানায় এতে অসাধুতা জড়িয়ে থাকতে পারে।
মধ্যাহ্ন
সংযোগ=//upload.wikimedia.org/wikipedia/commons/thumb/b/b6/%D0%91%D0%B0%D0%BA%D1%83._%D0%A3%D0%BB%D0%B8%D1%86%D0%B0_%D0%B2_%D0%BF%D0%BE%D0%BB%D0%B4%D0%B5%D0%BD%D1%8C._1861.jpg/220px-%D0%91%D0%B0%D0%BA%D1%83._%D0%A3%D0%BB%D0%B8%D1%86%D0%B0_%D0%B2_%D0%BF%D0%BE%D0%BB%D0%B4%D0%B5%D0%BD%D1%8C._1861.jpg|থাম্ব| বাকু স্ট্রিট এট নুন (১৮৬১) আলেক্সি বোগোলিউবভের আঁকা, [[বাকু শহরে ছায়াগুলো উল্লম্বভাবে পড়ছে]] মধ্যাহ্ন (বা দুপুর) দিনের বেলা ১২ টা। এটি দুপুর ১২টা, ১২:০০ মি. (মেরিডিয়ামের জন্য, আক্ষরিক অর্থে ১২:০০ দুপুর), ১২ অপরাহ্ন (পোস্ট মেরিডিয়ামের জন্য, আক্ষরিক অর্থে "দুপুরের পরে"), ১২ অপরাহ্ন, বা ১২:০০ (২৪-ঘন্টা ঘড়ি ব্যবহার করে) বা ১২০০ (সামরিক সময়)। সূর্যের মধ্যাহ্ন হল এমন সময় যখন সূর্য স্থানীয় আকাশের মধ্যরেখাতল বরাবর অবস্থান করে। এটি সেই সময় যখন সূর্য আকাশে তার আপাত সর্বোচ্চ বিন্দুতে পৌঁছায়, আপাত সৌর সময় ১২টায় এবং একটি সূর্যঘড়ি ব্যবহার করে পর্যবেক্ষণ করা যায়। সৌর দুপুরের স্থানীয় বা ঘড়ির সময় দ্রাঘিমাংশ এবং তারিখের উপর নির্ভর করে।
ব্যুৎপত্তি
মধ্যাহ্ন শব্দটির ইংরেজি প্রতিশব্দ নুন (noon) লাতিন নোনা হোরা থেকে উদ্ভূত হয়েছে, দিনের নবম ক্যানোনিকাল ঘন্টা, পশ্চিমা খ্রিস্টান লিটারজিকাল শব্দটি নান (গির্জায় প্রচলিত বিধিবদ্ধ উপাসনা), ঐতিহ্যগত খ্রিস্টান সম্প্রদায়ের সাতটি নির্দিষ্ট প্রার্থনার সময়ের মধ্যে একটি। রোমান এবং পশ্চিম ইউরোপীয় মধ্যযুগীয় সন্ন্যাস দিবস শুরু হয় ৬:০০ পূর্বাহ্ন (০৬:০০) আধুনিক সময়গণনা অনুযায়ী বিষুবীয় অঞ্চলে, তাই নবম ঘন্টাটি বর্তমান ৩:০০ অপরাহ্ন (১৫:০০) এ শুরু হয়। ইংরেজিতে, শব্দের অর্থ দুপুরে স্থানান্তরিত হয় এবং সময়টি ধীরে ধীরে স্থানীয় সময় ১২:০০-এ ফিরে আসে - অর্থাৎ, সময় অঞ্চলের আধুনিক আবিষ্কারকে বিবেচনায় না নিয়ে। পরিবর্তনটি ১২ শতকে শুরু হয়েছিল এবং ১৪ শতকের মধ্যে এটি ঠিক করা হয়েছিল।
জাতীয় গণতান্ত্রিক পার্টি
জাতীয় গণতান্ত্রিক পার্টি (জাগপা) বাংলাদেশের একটি অনিবন্ধিত রাজনৈতিক দল। এর প্রতিষ্ঠাতা শফিউল আলম প্রধান। ১৯৮০ সালের ৬ এপ্রিল রমনার সবুজ চত্বরে সংবাদ সম্মেলনের মাধ্যমে তিনি জাগপা গঠন করেন। বর্তমান সভাপতি তাসমিয়া প্রধান। দলটি বিশ দলীয় জোটের একটি শরীক দল। ২০২১ সালের ৩১ জানুয়ারি বাংলাদেশ নির্বাচন কমিশন (ইসি) এর নিবন্ধন বাতিল করে।
ত্রিবেণী, পশ্চিম রুকুম
ত্রিবেণী ( त्रिवेणी गाउँपालिका  ) নেপালের কর্ণালী প্রদেশের পশ্চিম রুকুম জেলায় অবস্থিত একটি গ্রামীণ পৌরসভা।
ব্রিটিশ ভারত
ব্রিটিশ ভারত বা ব্রিটিশ রাজ (Raj, ;) বলতে ১৮৫৮ থেকে ১৯৪৭ সালের মধ্যবর্তী সময়ে দক্ষিণ এশিয়ায় ব্রিটিশ ঔপনিবেশিক শাসনকে বোঝায়।   উক্ত শব্দদুটির দ্বারা ভারতে ব্রিটিশ অধিরাজ্য ও তার অধীনস্থ শাসনকেও বোঝায়। *Oxford English Dictionary, 2nd edition, 1989. Examples: 1955 Times 25 Aug. 9/7 It was effective against the British raj in India, and the conclusion drawn here is that the British knew that they were wrong. 1969 R. MILLAR Kut xv. 288 Sir Stanley Maude had taken command in Mesopotamia, displacing the raj of antique Indian Army commanders. 1975 H. R. ISAACS in H. M. Patel et al. Say not the Struggle Nought Availeth 251 The post-independence régime in all its incarnations since the passing of the British Raj. For the latter usage, see: Google Scholar references: ("British Raj" in the primary sense of "British India," i.e. "regions of India under British rule") 1. "The important case of Islamic economics was a consciously constructed effort arising directly out of the anti-colonial struggle in the British Raj" 2 "... time" (1882: v). In keeping with the purpose of the Gazetteer (and indeed all such Gazetteers published for provinces in the British Raj), Atkinson's treatment ..." 3. "... Robert D’Arblay Gybbon-Monypenny, who had been born in the British Raj and educated at Sandhurst, afterwards seeing active service in the First World War ..." 4. "... In contrast, during the independence struggle in the British raj, the emphasis had always been on nationalism..." ("British Raj" in the second sense of "British India," i.e. "the British in India") 5. "Koch and the Europeans were entertained at clubs in the British Raj from which native Indians (called "wogs" for "worthy oriental gentleman") were excluded. ..." 6. "... prejudice and vindictiveness towards one's own race and, especially, toward someone of a different race who, as a servant in the British Raj, occupies a ..." বর্তমানে ভারত, বাংলাদেশ ও পাকিস্তান রাষ্ট্রে বিভক্ত এই সাম্রাজ্যের অন্তর্গত ছিল প্রত্যক্ষভাবে ব্রিটিশ-শাসিত প্রদেশ ও ব্রিটিশ রাজশক্তির করদ রাজ্যসমূহ। ১৮৭৬ সালে সমগ্র অঞ্চলটিকে সরকারিভাবে ভারতীয় সাম্রাজ্য নামে অভিহিত করা হয় এবং এই নামেই পাসপোর্ট ইস্যু করা হতে থাকে। ভারত নামে এই দেশ সম্মিলিত জাতিপুঞ্জ ও জাতিসংঘের প্রতিষ্ঠাতাকালীন সদস্য। এই নামেই ভারত ১৯০০, ১৯২০, ১৯২৮, ১৯৩২ ও ১৯৩৬ সালের গ্রীষ্মকালীন অলিম্পিকে অংশগ্রহণ করে।
১৮৫৮ সালে ভারতের শাসনভার ব্রিটিশ ইস্ট ইন্ডিয়া কোম্পানির হাত থেকে ব্রিটিশ রাজশক্তির হাতে স্থানান্তরিত হয়। রাণী ভিক্টোরিয়া নিজ হস্তে ভারতের শাসনভার তুলে নেন। এর সঙ্গে সঙ্গে ভারতে আনুষ্ঠানিকভাবে ব্রিটিশ ভারতীয় সরকার প্রতিষ্ঠিত হয়। ১৮৭৬ সালে ভিক্টোরিয়া ভারত সম্রাজ্ঞী উপাধি গ্রহণ করেন। ১৯৪৭ সালে ব্রিটিশ ভারতীয় সাম্রাজ্য ভারতীয় অধিরাজ্য (পরবর্তীকালে ভারতীয় প্রজাতন্ত্র) ও পাকিস্তান অধিরাজ্য (পরবর্তীকালে পাকিস্তান) নামে দুটি অধিরাজ্যে বিভক্ত হলে ভারতে ব্রিটিশ শাসনের অবসান ঘটে। ১৯৩৭ সালে ব্রহ্মদেশকে (বর্তমানে মিয়ানমার) ভারত থেকে বিচ্ছিন্ন করা হয়েছিল। ১৯৪৮ সালে এই দেশ স্বাধীনতা অর্জন করে।
৩৫২
৩৫২ গ্রেগরীয় বর্ষপঞ্জির একটি অধিবর্ষ।
মিস ইউনিভার্স ১৯৯৫
মিস ইউনিভার্স ১৯৯৫, ৪৪তম মিস ইউনিভার্স প্রতিযোগিতা, ১২ মে ১৯৯৫ তারিখে নামিবিয়ার উইন্ডহোক কান্ট্রি ক্লাব রিসোর্টে অনুষ্ঠিত হয়েছিল। অনুষ্ঠান শেষে ভারতের সুস্মিতা সেনকে মুকুট পরান বিদায়ী যুক্তরাষ্ট্রের চেলসি স্মিথ। এই বছরে ৮২ জন প্রতিযোগী প্রতিদ্বন্দ্বিতা করেছিলেন।
আর্থার মোল্ড
আর্থার ওয়েব মোল্ড (Arthur Mold; জন্ম: ২৭ মে, ১৮৬৩ - মৃত্যু: ২৯ এপ্রিল, ১৯২১) নর্দাম্পটনশায়ারের মিডলটন চেনি এলাকায় জন্মগ্রহণকারী বিখ্যাত ও পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৯ থেকে ১৯০১ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ক্রিকেটে ল্যাঙ্কাশায়ার দলের প্রতিনিধিত্ব করেছেন। দলে তিনি মূলতঃ ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন আর্থার মোল্ড।
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৮৯২ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন। সমগ্র খেলোয়াড়ী জীবনে ইংল্যান্ডের পক্ষে তিনটিমাত্র টেস্টে অংশগ্রহণের সুযোগ পেয়েছিলেন আর্থার মোল্ড। ১৮৯০-এর দশকে ইংল্যান্ডের অন্যতম সেরা কার্যকরী বোলারের মর্যাদা দেয়া হয়েছিল আর্থার মোল্ডকে। তবে বোলিং ভঙ্গীমার কারণে তার খেলোয়াড়ী জীবনে বিরূপ প্রভাব বিস্তার করেছিল। তাসত্ত্বেও প্রথম-শ্রেণীর খেলা থেকে ১৬৭৩ উইকেট তুলে নিয়েছিলেন। অনেক ধারাভাষ্যকারই তার এ অর্জনে কলঙ্কের চিহ্ন লেপন করেছেন।
১৮৮০-এর দশকের মাঝামাঝি সময়ে ব্যানবারি ও নর্দাম্পটনশায়ারের পক্ষে পেশাদারী পর্যায়ে ক্রিকেট খেলতে শুরু করেন। তবে, ১৮৮৯ সালে ল্যাঙ্কাশায়ারের পক্ষে কাউন্টি ক্রিকেটে অংশগ্রহণের জন্যে মনোনীত হন তিনি। শুরুতেই সফলতা পেয়ে যান তিনি। জনি ব্রিগসের সাথে সুন্দর বোলিং জুটি গড়েন। এভাবেই দেশের অন্যতম শীর্ষস্থানীয় বোলারে পরিণত হন আর্থার মোল্ড। তবে, ১৮৯৩ সালে একবারই ইংল্যান্ডের পক্ষে টেস্ট সিরিজ খেলার সুযোগ পেয়েছেন। অনেক ক্রিকেটবোদ্ধাদের ধারণা, বোলিং করার তুলনায় বল ঢিল মারার দিকেই অধিক মনোযোগী ছিলেন তিনি। ঐ সময়ে তার ন্যায় বোলারের সাথে আরও কয়েকজন সন্দেহজনক বোলারের নাম জড়িয়ে ছিল। ১৯০০ সালে আম্পায়ার জিম ফিলিপস বল নিক্ষেপের অভিযোগ এনে আর্থার মোল্ডের বোলিংকে নো-বল ডাকেন। ফিলিপস বেশ কয়েকজন প্রথিতনামা বোলারের বোলিংকে সন্দেহজনক হিসেবে দেখতেন। তবে, যেসকল খেলাগুলোয় ফিলিপস খেলা পরিচালনা করতেন, ঐ সকল খেলায় অংশগ্রহণ করা থেকে বিরত থাকতেন তিনি। ১৯০১ সালে বিষয়টি আরও তুঙ্গে পৌঁছে। খেলার প্রথমদিনের সকালে বারংবার মোল্ডের বলকে নো-বল ঘোষণা করছিলেন জিম ফিলিপস। মোল্ডের অনেক সতীর্থ খেলোয়াড় ও ল্যাঙ্কাশায়ারীয় সমর্থকদের বিশ্বাস যে তিনি বৈধভাবে বোলিং করছিলেন। তার সুনাম ধূলিসাৎ হয়ে পড়ে। ফলশ্রুতিতে, আরও তিন খেলায় অংশ নেয়ার পর ১৯০১ সালে ক্রিকেট খেলা থেকে অবসরের ঘোষণা দিতে বাধ্য হন আর্থার মোল্ড।
শৈশবকাল
২৭ মে, ১৮৬৩ তারিখে নর্দাম্পটনশায়ারের মিডলটন চেনি এলাকায় আর্থার মোল্ডের জন্ম। তার পরিবারের গোলপাতার ব্যবসার সাথে সম্পর্ক ছিল। তবে, তিনি ক্রিকেট খেলাকেই পেশা হিসেবে বেছে নিয়েছিলেন। গ্রামীণ দলের মাধ্যমে খেলার জগতে প্রবেশ করেন। শুরুতেই বোলার হিসেবে নিজেকে গড়ে তোলেন। ১৮৮২ সালে মিডলটন চেনি অপরাজিত ছিল ও আর্থার মোল্ড দলে বোলিং গড়ে সেরা ছিলেন। ১৮৮৫ ও ১৮৮৬ সালে ব্যানবারি ক্রিকেট ক্লাবে পেশাদারী পর্যায়ে যোগ দেন। নিজস্ব দ্বিতীয় বছরেই শৌখিন দল ফ্রি ফরেস্টার্সের বিপক্ষে খেলে ল্যাঙ্কাশায়ারের দুইজন ক্রিকেটারের মনোযোগ আকর্ষণে সক্ষমতা দেখান। এরপর ১৮৮৭ সালে ম্যানচেস্টার ক্রিকেট ক্লাবে নিযুক্তি পান। ল্যাঙ্কাশায়ারের পক্ষে কয়েকটি প্রতিযোগিতাবিহীন ক্রিকেট খেলায় অংশ নেন। একই মৌসুমে প্রথম-শ্রেণীর ক্রিকেটের বাইরে থাকা নর্দাম্পটনশায়ারের পক্ষ থেকে খেলার জন্য তাকে আমন্ত্রণ জানানো হয়। পেশাদার খেলোয়াড় হবার সুবাদে ঐ সময়ে স্কোরকার্ডে পেশাদারী পর্যায়ের খেলোয়াড়দেরকে উপাধি ছাড়াই উল্লেখ করা হতো। শৌখিন খেলোয়াড়দের নামের সামনে ‘জনাব’ থাকতো। এরফলে প্লেয়ার্সের খেলোয়াড় হিসেবে তাকে শুধু ‘মোল্ড’ নামে উল্লেখ করা হয়েছিল। খেলতে নেমেই সারে দলের বিপক্ষে অনুষ্ঠিত একটি খেলায় দশ উইকেট পান ও স্টাফোর্ডশায়ারের বিপক্ষে ইনিংসে ৭/২২ পেয়েছিলেন। পরের মৌসুমে নর্দাম্পটনশায়ারের পক্ষে খেলতে থাকলেও ল্যাঙ্কাশায়ারের পক্ষে খেলার জন্যে উদগ্রীব ছিলেন। ঐ সময়ে প্রতিযোগিতামূলক প্রথম-শ্রেণীর ক্রিকেটে কোন কাউন্টি দলের পক্ষে খেলার জন্যে দুই বছর অবস্থান করতে হতো।
১৮৮৯ সালে ল্যাঙ্কাশায়ারের পক্ষে খেলার জন্য যোগ্যতা লাভ করেন ও এর প্রভাব সম্পর্কে ক্রিকেটবোদ্ধারা বেশ আশাবাদী ছিলেন। ঐ সময়ে ল্যাঙ্কাশায়ার দলে কোন ফাস্ট বোলার ছিল না। ফলে, মোল্ড গুরুত্বপূর্ণ খেলোয়াড়ের মর্যাদা পান। ৯ মে, ১৮৮৯ তারিখে মেরিলেবোন ক্রিকেট ক্লাবের (এমসিসি) বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি এক উইকেট লাভে সক্ষম হন ও তিনদিনব্যাপী ঐ খেলাটি ড্রয়ে পরিণত হয়েছিল। মৌসুমের বাদ-বাকী সময়ে ক্রিকেটবোদ্ধাদের কেন্দ্রবিন্দুতে অবস্থান করছিলেন তিনি। অনুপযোগী পরিবেশ ও অনুপযুক্ত মাঠে শুরুতে তার এ ধরনের বোলিং বেশ হোঁচট খায়। তাসত্ত্বেও, একাধারে চার খেলায় সর্বমোট ৩৩ উইকেট নিয়ে ইংল্যান্ডের অন্যতম সেরা দ্রুতগতিসম্পন্ন বোলারের খ্যাতি পান। পরিসংখ্যানগতভাবে ইয়র্কশায়ারের বিপক্ষে নিজস্ব সেরা ৭/৩৫ বোলিং করেন ও খেলায় ১৩ উইকেট দখল করেছিলেন তিনি। অন্যান্য গুরুত্বপূর্ণ খেলায়ও তিনি সফল হয়েছিলেন। প্রতিপক্ষ কাউন্টি দলগুলোর বিপক্ষে বল হাতে নিয়ে ১১.৬৯ গড়ে ৮০ উইকেট পেয়েছিলেন। সকল প্রথম- শ্রেণীর ক্রিকেটে অংশ নিয়ে ১১.৮১ গড়ে ১০২ উইকেট দখল করেন আর্থার মোল্ড। ফলশ্রুতিতে, জাতীয় পর্যায়ে বোলিং গড়ে তৃতীয় স্থান দখল করেছিলেন। ১৮৯০ সালে তুলনামূলকভাবে কম সফলতা লাভ করেন। ১৪.৭২ গড়ে ১১৮টি প্রথম-শ্রেণীর উইকেট পান। এরফলে ১১শ স্থানে অবস্থান করেছিলেন তিনি। আরও একবার ইয়র্কশায়ারের বিপক্ষে ব্যক্তিগত সেরা বোলিং পরিসংখ্যান ৯/৪১ গড়েন। আনুষ্ঠানিকভাবে প্রবর্তিত প্রথম কাউন্টি চ্যাম্পিয়নশীপে ল্যাঙ্কাশায়ার দল দ্বিতীয় স্থান লাভ করেছিল। এরফলে ইংল্যান্ডের পক্ষে প্রথমবারের মতো আন্তর্জাতিক পর্যায়ে খেলার সুযোগ পান। সিরিজের তৃতীয় টেস্টে সফররত অস্ট্রেলিয়ার বিপক্ষে খেলার জন্য তাকে মনোনয়ন দেয়া হয়। কিন্তু, বৃষ্টির কারণে খেলাটি পরিত্যক্ত ঘোষিত হয় ও কোন খেলা হয়নি।
শীর্ষস্থানীয় বোলার
১৮৯১ সালে ইংল্যান্ডের অন্যতম শীর্ষস্থানীয় বোলারের মর্যাদা পেয়েছিলেন আর্থার মোল্ড। উইজডেন ক্রিকেটার্স অ্যালমেনাকের মতে, ১৮৯১ মৌসুমের কল্যাণে ব্যাপক প্রভাব বিস্তার করেন তিনি। পুরো গ্রীষ্মকালে তিনি সন্দেহাতীতভাবে সেরা মৌসুম পার করেছিলেন। সকল প্রথম-শ্রেণীর খেলায় অংশ নিয়ে ১২.৪৯ গড়ে জাতীয় বোলিং গড়ে দ্বিতীয় স্থানে অবস্থান করেন। ফলশ্রুতিতে, মৌসুমে সুন্দর ক্রীড়াশৈলী প্রদর্শনের স্বীকৃতিস্বরূপ উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। ল্যাঙ্কাশায়ার দল আরও একবার কাউন্টি চ্যাম্পিয়নশীপে রানার্স-আপ হয়েছিল।
১৮৯২ সালে আর্থার মোল্ড কম সফলতা পান। ১৩.৬৩ গড়ে ১২০ উইকেট পেয়েছিলেন। তবে, কেন্টের বিপক্ষে খেলোয়াড়ী জীবনের ব্যক্তিগত সেরা বোলিং পরিসংখ্যান ৯/২৯ দাঁড় করান। ফলশ্রুতিতে, প্রথমবারের মতো প্রতিনিধিত্বমূলক খেলায় অংশগ্রহণের সুযোগ পান। নর্থ ভার্সাস সাউথের খেলায় নর্থের প্রতিনিধিত্ব করেছিলেন তিনি। ১৮৯৩ মৌসুমে ১৬.৯৬ গড়ে ১৬৬ উইকেট পান। মৌসুম শেষে টাইমসের প্রতিবেদনে উল্লেখ করা হয় যে, তিনি অত্যন্ত উঁচুমানের বোলার। তিনি ও জনি ব্রিগসই কেবলমাত্র ল্যাঙ্কাশায়ারের দুই কার্যকরী বোলার হিসেবে দলে খেলেছেন। এ দুজন সর্বমোট ২২৫ উইকেট লাভে সক্ষমতা দেখিয়েছেন। অন্যান্য বোলার সবমিলিয়ে ৪৬ উইকেট পেয়েছেন। ১৮৯৩ সালে আরও একবার নর্থের পক্ষে প্রতিনিধিত্ব করার সুযোগ পান। এবার তিনি সফরকারী অস্ট্রেলিয়া একাদশের বিপক্ষে খেলেছেন। এছাড়াও, মর্যাদাসম্পন্ন জেন্টলম্যান বনাম প্লেয়ার্সের মধ্যকার খেলায়ও অংশগ্রহণ ছিল তার। পেশাদার খেলোয়াড়দের নিয়ে গড়া প্লেয়ার্সের সদস্যরূপে খেলায় তিনি নয় উইকেট দখল করেন। তার এই অনিন্দ্যসুন্দর ক্রীড়াশৈলী প্রদর্শনের স্বীকৃতিস্বরূপ আন্তর্জাতিক ক্রিকেট অঙ্গনে অভিষেকের দ্বার উন্মোচন করে। অস্ট্রেলিয়ার বিপক্ষে তিন টেস্টের সবকটিতেই তার অংশগ্রহণ ছিল। তবে, তার বোলিং ভঙ্গীমার কারণে সন্দেহের উদ্রেক ঘটায় আর তাকে টেস্ট খেলায় নেয়া হয়নি কিংবা অস্ট্রেলিয়া সফরে প্রতিনিধিত্বমূলক দলের সদস্য করা হয়নি।  এছাড়াও, অন্যান্য কারণেও দলে উপেক্ষিত হবার বিষয়টি জড়িত থাকতে পারে। তন্মধ্যে, টম রিচার্ডসনের ন্যায় সফলতম ফাস্ট বোলার হিসেবে দলে আবির্ভাব ও নিজ মাঠে পিচের সহযোগিতা না পাওয়া অন্যতম ছিল।
পরবর্তী মৌসুমগুলোয় উইকেট লাভ করার বিষয়টি ক্রমাগত স্ফীত হতে থাকে। ১৮৯৪ সালে আবারও নর্থ বনাম সাউথের খেলায় অংশ নেন। ১২.৩০ গড়ে ২০৭ উইকেট পেয়েছিলেন তিনি। ল্যাঙ্কাশায়ারের পক্ষে অনেকগুলো খেলায় অংশ নিয়ে খেলে আর্থার মোল্ড ও জনি ব্রিগস অতিরিক্ত বোলিংয়ের দায়িত্ব নিজেদের কাঁধে তুলে নেন। উভয়ে মিলে ৩২৪ উইকেট দখল করলেও পরবর্তী সফলতম বোলারের সংগ্রহ ছিল ১৩ উইকেট। পরের বছর আর্থার মোল্ড মৌসুমে ব্যক্তিগত সর্বোচ্চ ২১৩ উইকেট তুলে নেন ১৫.৯৬ গড়ে। প্লেয়ার্সের পক্ষে সর্বশেষবারের মতো অংশগ্রহণ করেন। টাইমসের প্রতিবেদনে মোল্ডের কার্যকর ভূমিকার কথা সবিশেষভাবে উল্লেখ করা হয়। তিনি তার পেস বোলিংয়ের সঞ্চালন রক্ষা করে চলেছেন ও দূর্দান্তভাবে কঠোর পরিশ্রমের মাধ্যমে উইকেট তুলে নিয়েছেন।
নর্থের সদস্যরূপে অস্ট্রেলিয়া একাদশের বিপক্ষে খেলায় অংশ নেন ও ১৮৯৬ সালে পুনরায় অস্ট্রেলিয়া গমন করেন। তবে, ঐ বছরে কোন টেস্ট কিংবা প্রতিনিধিত্বমূলক ক্রিকেটে অংশ নেননি। ১৮.১২ গড়ে ১৫০ উইকেট পান। ঐ মৌসুমের পর তার বোলিংয়ের কার্যকারীতা বহুলাংশে হ্রাস পেতে থাকে। ১৮৯৭ সাল থেকে ক্রমাগত আঘাতের কবলে পড়তে থাকেন তিনি। ঐ মৌসুমে প্রথমবারের মতো ১০০ উইকেটের মাইলফলক স্পর্শ করতে ব্যর্থ হন। ১৮৯৮ সালে ২০-এর অধিক গড়ে ৯০ উইকেট দখল করেন। এবারই প্রথম তার বোলিং গড় এতো বেশি ছিল। আঘাতের কারণে মৌসুমের তিন সপ্তাহ মাঠের বাইরে অবস্থান করতে বাধ্য হন। ১৮৯৯ সালে নিজের রেকর্ডের উন্নতি করে ১৮.৬৮ গড়ে ১১৫ উইকেট পান। ১৯০০ সালে ল্যাঙ্কাশায়ারের তরফে আর্থিক সুবিধা গ্রহণের খেলার জন্য মনোনীত হন। ঐ খেলায় সংগৃহীত £২,০৫০ পাউন্ড-স্টার্লিং ২০১০ সালের হিসেব অনুযায়ী প্রায় £১৭৩,০০০ পাউন্ড-স্টার্লিংয়ের সমপরিমাণে দাঁড়ায়।
পটভূমি
ইংল্যান্ডে অনেক বছর ধরেই বোলিংয়ের ধরনের বিষয়ে বিতর্ক চলে আসছিল। অনেক বোলারকেই বোলিং করার চেয়ে বল নিক্ষেপের দিকেই মনোযোগী হতে দেখা যায়। এটি ক্রিকেটের আইনের পরিপন্থী ছিল। অন্যান্য কাউন্টি দলের তুলনায় ল্যাঙ্কাশায়ারের বোলিং দূর্বলমানের ছিল। ১৮৮০-এর দশকের শুরুতে অত্যন্ত দ্রুতগতিতে বোলিংয়ের অধিকারী জন ক্রসল্যান্ডসহ ল্যাঙ্কাশায়ারের চারজন প্রধান বোলারকে অখেলোয়াড়ীসূলভ বোলিংয়ের দায়ে অভিযুক্ত করা হয়েছিল। ১৮৮০-এর দশকের মাঝামাঝি সময়ে বেশ কয়েকটি দল ল্যাঙ্কাশায়ারের বোলিংয়ের বিপক্ষে খেলতে আপত্তি প্রকাশ করে। তবে লর্ড হ্যারিসের তৎপরতায় অনেক সন্দেহজনক বোলারকে ক্রিকেট খেলা থেকে চলে যেতে হয়। বোলিং ভঙ্গীমার বিষয়টিকে আরও গ্রহণযোগ্যতার দিকে নিয়ে আসা হয়। তাসত্ত্বেও কিছু খেলোয়াড় তাদের বোলিং ভঙ্গীমার কারণে প্রশ্নবিদ্ধতার মুখোমুখি হন। তন্মধ্যে, ল্যাঙ্কাশায়ার দলের কিছু সদস্য এতে অন্তর্ভুক্ত ছিলেন। ১৮৯৬ সালে সফররত অস্ট্রেলিয়ার দুই খেলোয়াড় আর্নি জোন্স ও টম ম্যাককিবিন নিয়মিতভাবে বল ছোঁড়ার বিষয়টির মুখোমুখি হয়েছিলেন। উইজডেন সম্পাদক সিডনি পারডন এ প্রসঙ্গে মন্তব্য করেন যে, আমাদের দূর্বলতার কারণেই অবৈধ বোলিং হচ্ছে যা ক্রিকেটের আইনকে অবজ্ঞা করার শামিল। অস্ট্রেলীয়রা আমাদের বিরুদ্ধে বক্তব্য দিয়েছে।
১৮৯৬ সালের সফরে ইংরেজ কর্তৃপক্ষ অনুধাবন করে যে ব্যবস্থা নেয়া হবে। অস্ট্রেলীয় বংশোদ্ভূত আম্পায়ার জিম ফিলিপস প্রত্যেক বছরই নিজ দেশে গমন করতেন। ১৮৯৭-৯৮ মৌসুমে ইংল্যান্ড দলের সাথে অস্ট্রেলিয়ায় যান। দুই খেলায় আম্পায়ার হিসেবে খেলা পরিচালনা করে ফিলিপস আর্নি জোন্সের বিপক্ষে নো-বলের কথা জানান। ইংল্যান্ডে ফিরে ১৮৯৮ মৌসুমে প্রথিতযশা শৌখিন ক্রিকেটার ও সর্বক্রীড়ায় দক্ষতা প্রদর্শনকারী সি. বি. ফ্রাইয়ের বিপক্ষেও বল নিক্ষেপের কথা তুলে ধরেন। ১৮৯৮ সালে তিনবারের মধ্যে এটি ফ্রাইয়ের বিপক্ষে দ্বিতীয় ঘটনা ছিল। ফিলিপসের পর অন্য আম্পায়ারেরা সি. বি. ফ্রাই ও ফ্রাঙ্ক হপকিন্সের বিপক্ষে নো-বল ঘোষণা করেছিলেন। জনপ্রিয়তাবিহীন আরও দুইজন বোলারকে ১৮৯৯ সালে বল নিক্ষেপের দায়ে অভিযুক্ত করা হয়েছিল।
মোল্ডের সম্পৃক্ততা
১৯০০ মৌসুম চলাকালে জুনের শুরুতে পুনরায় ফ্রাইকে নো-বল ঘোষণা করা হয়। এবার আম্পায়ার ছিলেন উইলিয়াম ওয়েস্ট। বল নিক্ষেপের বিপক্ষে সমন্বিত পদক্ষেপ গ্রহণের বিষয়টি আরও তুঙ্গে চলে আসে যখন ফিলিপস ২৬ জুন তারিখে নটিংহ্যামশায়ার ও ল্যাঙ্কাশায়ারের মধ্যকার খেলায় আম্পায়ারের দায়িত্ব পালন করছিলেন। তিনদিনের খেলার প্রথমদিনের সকালে আর্থার মোল্ড বোলিং করতে আসেন। ঐ সময় নটিংহ্যামশায়ারের সংগ্রহ ছিল ৩৪। মোল্ডের প্রথম ওভারেই ফিলিপস দুইবার বল নিক্ষেপের দায়ি নো-বল ঘোষণা করেন। ল্যাঙ্কাশায়ারের অধিনায়ক আর্চি ম্যাকলারেন ওভার শেষে মোল্ডকে বোলিং আক্রমণ করা থেকে বিরত রাখেন ও তিনি ঐ খেলায় আর বোলিং করেননি। তবে, পরবর্তীতে আর্চি ম্যাকলারেন মোল্ডের সমর্থনে সাংবাদিকদের মুখোমুখি হন। টাইমস ও উইজডেনে খেলার প্রতিবেদন লেখা হয় যে, মোল্ড সৌভাগ্যবান যে, খেলোয়াড়ী জীবন শেষ করার পূর্বে আর নো-বল করবেন না। ফিলিপসের নেতৃত্বে বোলিং ভঙ্গীমার বিরুদ্ধে লড়াইয়ে আর্থার মোল্ডই প্রথম শীর্ষস্থানীয় বোলার ছিলেন। ১৯০০ সালে আর্থার মোল্ড আরও নয়টি খেলায় অংশ নিলেও আর নো-বলের অপরাধে দোষী সাব্যস্ত হননি।  তবে, ল্যাঙ্কাশায়ারের খেলাগুলোয় ফিলিপসের পরিচালনায় খেলাগুলোয় অংশগ্রহণ করা থেকে বিরত ছিলেন তিনি। ঐ মৌসুমের শেষদিকে ফিলিপস সমারসেটের বোলার টেড টাইলরের বিপক্ষে নো-বলের অভিযোগ আনেন। ঐ মৌসুম শেষে আর্থার মোল্ড ১৪.০১ গড়ে ৯৭ উইকেট পেয়েছিলেন।
ঐ বছরের ডিসেম্বর মাসে লর্ডসে প্রথম-শ্রেণীর কাউন্টি দলগুলোর বার্ষিক সাধারণ সভা অনুষ্ঠিত হয়। বল নিক্ষেপের ন্যায় সমস্যার বিষয় নিয়েও আলোকপাত ঘটে। আর্চি ম্যাকলারেন সভায় উপস্থিত অন্য অধিনায়কদের কাছে আর্থার মোল্ডের বোলিংয়ের বিষয়ে মতামত চান। ম্যাকলারেন জানান যে, তারা মোল্ডের খেলাকে সর্বদাই খেলোয়াড়ীসূলভ দেখতে পান না। গণমাধ্যমে প্রকাশিত প্রতিবেদনে জানানো হয়, ১১-১ ভোটের মাধ্যমে মোল্ডের বোলিং ভঙ্গীমাকে অখেলোয়াড়ীসূলভরূপে আখ্যায়িত করা হয়েছিল। অন্যান্য বোলারের সঙ্গে তার বোলিংও সন্দেহজনক বিবেচিত হওয়ায় পরবর্তী মৌসুমগুলোয় বোলিং করা থেকে তাকে বিরত রাখার কথা সিদ্ধান্তরূপে গৃহীত হয়। অধিনায়কগণ আরও সুপারিশ করেন যে, এ জাতীয় খেলোয়াড়দেরকে প্রয়োজনে নিষিদ্ধঘোষণা, সাময়িক নিষেধাজ্ঞা কিংবা সতর্ক করে দেয়া হবে। সভাটি বেশ বিতর্কময় ছিল ও এর মাধ্যমে কতজন এ সিদ্ধান্তে ঐকমত্য পোষণ করেছেন তা নিয়ে সন্দেহের সৃষ্টি হয়। ম্যাকলারেন দাবী করেন যে একমাত্র অধিনায়ক হিসেবে তিনিই কেবল আর্থার মোল্ডের সাহায্যার্থে এগিয়ে এসেছিলেন। এ সিদ্ধান্তের পরও ল্যাঙ্কাশায়ার কর্তৃপক্ষ মোল্ডের বোলিংকে বৈধরূপে আখ্যায়িত করেছিলেন। ল্যাঙ্কাশায়ারের সভাপতি এ. এন. হর্নবি ও মোল্ডের বেশ কয়েকজন দলীয় সঙ্গী জনসমক্ষে বোলারের পাশে দাঁড়িয়েছিলেন। অন্যান্য খেলোয়াড় ও গণমাধ্যমেও মোল্ডের বোলের বৈধতার সপক্ষে এগিয়ে আসে। তবে, সমবেদনাজ্ঞাপনে মোল্ডের খেলোয়াড়ী জীবন ও অর্জন আরও ক্ষতির কারণ হয়ে দাঁড়ায়। পেলহাম ওয়ার্নারের মতে, মোল্ডকে সম্পূর্ণরূপে অগণতান্ত্রিক পন্থায় নিষিদ্ধ করা হয়েছে। কিছু ক্রিকেটবোদ্ধাদের অভিমত, অধিনায়কগণ এ ধরনের সিদ্ধান্ত নিতে পারেন না। এমসিসি ক্রিকেটের আইন প্রয়োগে দায়বদ্ধ ও ইংরেজ ক্রীড়ার প্রধান সংগঠন। এমসিসি অধিনায়কদের সিদ্ধান্তের বিপক্ষে দাঁড়ায় ও আম্পায়ারের সিদ্ধান্তরূপে তুলে ধরে। তবে, আম্পায়ারেরা যাতে পরবর্তী মৌসুমগুলোয় সন্দেহজনক বোলারদের দিকে তাদের দৃষ্টিভঙ্গী মনোযোগের সাথে পর্যবেক্ষণ করেন, সেদিকে নির্দেশনা দেয়া হয়েছিল।
এ বিতর্কের পর খেলা থেকে অবসরের সিদ্ধান্ত গ্রহণ ও বয়সের ভারে ন্যূহ আর্থার মোল্ড ল্যাঙ্কাশায়ারের পক্ষে খেলা চালিয়ে যেতে থাকে। ১৯০১ সালের শুরুতে মানসম্পন্ন বোলার ছিলেন না তিনি। এমসিসি থেকে কমপক্ষে একজন আম্পায়ারকে সুনির্দিষ্টভাবে মোল্ডের বোলিংয়ের ধরন নিয়ে প্রতিবেদন লেখার কথা বলা হলেও কোন আম্পায়াররই বল ছোঁড়ার বিষয়ে অভিযোগ করেননি। ল্যাঙ্কাশায়ারের দুই খেলায় ফিলিপসের আম্পায়ারের দায়িত্বে থাকাকালে অংশগ্রহণ করেননি। সংঘাত মোকাবেলায় ল্যাঙ্কাশায়ার কর্তৃপক্ষের এ উদ্যোগ দর্শকদের কাছ থেকে প্রবলভাবে সমালোচনার মুখোমুখি হয়। এরফলে, ওল্ড ট্রাফোর্ড ক্রিকেট গ্রাউন্ডে ১১ জুলাই তারিখে ফিলিপসের পরিচালনায় সমারসেটের মুখোমুখি হন তিনি।  ম্যাকলারেনের অধিনায়কত্বে মোল্ড বোলিং আক্রমণে নেতৃত্ব দেন। স্কয়ার লেগ অঞ্চলে ফিলিপস ছিলেন। খেলায় মোল্ডের দ্বিতীয় ওভারে ফিলিপস বল ছোঁড়ার অভিযোগে নো-বল ডাকেন। ল্যাঙ্কাশায়ার কর্তৃপক্ষের হস্তক্ষেপে ম্যাকলারেন অপর প্রান্ত থেকে বোলিং করান। এরফলে ফিলিপস বোলার প্রান্তে অবস্থান করেন। তাসত্ত্বেও ফিলিপস নো-বল ডাকতে থাকেন। ১০ ওভারে ফিলিপস মোল্ডকে ১৬বার নো-বল ডাকেন। এরফলে ম্যাকলারেন মোল্ডকে বোলিং আক্রমণ করা থেকে দূরে রাখেন। পরবর্তীতে বোলিং করলেও কোন আম্পায়ারই আর কোন নো-বল ডাকেননি। খেলার বাদ-বাকী সময়ে ফিলিপস আর তাকে কোন বাঁধা দেননি। ফিলিপস বিশ্বাস করতেন যে, তিনি তার অবস্থানে সঠিক ছিলেন। অন্য আম্পায়ার খেলায় কোন অভিযোগ তীরবদ্ধ করেননি। ফিলিপসের বিপক্ষে দর্শকেরা তীব্রভাবে ক্ষোভ প্রকাশ করতে থাকে। প্রত্যেক বলকেই নো-বল বলতে বলে ও বিভিন্ন মন্তব্য ছুঁড়ে। উইজডেনের মতে, ফিলিপসের পদক্ষেপ বেশ তাৎপর্যময় ছিল। এরফলে এ ঘটনাটি স্বাভাবিকভাবে বেশ তপ্ত পরিবেশ সৃষ্টিতে সহায়ক ভূমিকা পালন করে ও পরবর্তী দিনগুলোয় ক্রিকেট বিশ্বে এ নিয়ে আর কথা উঠেনি। খেলা শেষ হলে ব্ল্যাকবার্নভিত্তিক চলচ্চিত্র নির্মাণকারী প্রতিষ্ঠান খেলোয়াড়দের মাঠ ত্যাগ ও হর্নবিকে জালবদ্ধ স্থানে আর্থার মোল্ডের বোলিংয়ের দৃশ্য ধারণ করে। গণমাধ্যমে ফিলিপসকে তার সিদ্ধান্ত প্রদানের বিপরীতে সমালোচনা ও মোল্ডকে সহযোগিতার হাত বাড়িয়ে দেয়। মোল্ডের স্মরণে টাইমসে উল্লেখ করা হয় যে, মোল্ডকে সহায়তা করার কেউ ছিল না। তবে যারা তাকে জানেন ও সর্বদাই পাশে ছিলেন একবাক্যে স্বীকার করবেন যে তিনি প্রকৃতই চমৎকার বোলার ছিলেন ও মন্দ সময়ের কবলে পড়েছিলেন। বিশেষজ্ঞদের মতামত প্রকৃতপক্ষে উভয়ের বিপক্ষে অবস্থান করেছিল।
প্রভাব
ডিসেম্বর, ১৯০১ সালে এমসিসি কর্তৃপক্ষ পূর্বে গৃহীত পদক্ষেপটি অনুমোদন করে। কাউন্টি দলনেতাগণ সন্দেহজনক বোলারের স্বচ্ছতা আনয়ণে মত বিনিময় করতে পারবেন। কোন বোলারকে অখেলোয়াড়ীসূলভ আচরণের বিষয়ে ২-১ ভোটে সংখ্যাগরিষ্ঠতা আনয়ণে কমপক্ষে এক মৌসুমের জন্যে নিষিদ্ধ ঘোষণা করতে পারবেন। এছাড়াও, এমসিসি সুপারিশ করে যে, কাউন্টি দলগুলো সন্দেহজনক বোলারকে খেলায় অংশগ্রহণ করাবেন না ও ক্রিকেটের স্বার্থে কোন বোলারকে বল ছোঁড়ার অভিযোগ আনা হলে তারা বোলিং আক্রমণ করা থেকে তাকে বিরত রাখবেন। ১৯০২ সালের উইজডেন সংস্করণে সিডনি পারডন লেখেন যে, গত বিশ বা ততোধিক বছরে খুব কমই ১৯০১ সালের ন্যায় অখেলোয়াড়ীসূলভ কিংবা সন্দেহজনক বোলিংয়ের ঘটনা ঘটেছে। এরফলে বিষয়টি স্পষ্ট যে, যদি অধিনায়কগণ সচেতন থাকেন ও সুদৃঢ় পদক্ষেপ গ্রহণ করেন তাহলে এ জাতীয় ঘটনা থেকে মুক্ত থাকবে। ১৯০১ সালের পর থেকে দ্বিতীয় বিশ্বযুদ্ধের পূর্ব-পর্যন্ত খুব কমই অবৈধ বোলিং ভঙ্গীমা দেখা গেছে।  ইংরেজ ক্রিকেটে বল ছুঁড়ে মারার ঘটনা নিষিদ্ধ হয়েছে। ১৯০৮ থেকে ১৯৫২ সালের মধ্যে কোন ক্রিকেটারকেই বল ছুঁড়ে মারার ফলে নো-বলের ঘোষণা দেয়া হয়নি।
শেষের বছরগুলো
১৯০১ সালে আর্থার মোল্ড আরও তিনটি খেলায় অংশ নিয়েছিল। কোন খেলাতেই বল নিক্ষেপের কারণে নো-বলের শিকার হননি। তবে তার মর্যাদা বেশ ক্ষুণ্ন হয় ও মৌসুম শেষে অবসরের ঘোষণা দেন। তবে, ল্যাঙ্কাশায়ার কর্তৃপক্ষ তাকে আরেকটি নতুন চুক্তির প্রস্তাবনা দিয়েছিল। শেষ মৌসুমে ১৯.৩৫ গড়ে ৫৯ উইকেট পেয়েছিলেন। সমগ্র খেলোয়াড়ী জীবনে ১৫.৫৪ গড়ে ১,৬৭৩টি প্রথম-শ্রেণীর উইকেট পান। ২০১২ সালে সর্বকালের প্রথম-শ্রেণীর শীর্ষ উইকেট লাভকারীদের তালিকায় ৫৭তম স্থানে অবস্থান করছিলেন আর্থার মোল্ড। সমসাময়িককালে তিনি ১৯শ স্থান দখল করেছিলেন।
এরপর ১৯০৩ সালে নর্দাম্পটনশায়ারের পক্ষে খেলতে থাকেন। নিজ কাউন্টির লীগ ক্রিকেটে অংশ নেন। জীবনের শেষদিকে ক্রমবর্ধমান ওজন বৃদ্ধি বিরূপ প্রভাব ফেলে। অবসর গ্রহণের পর নিজ গ্রাম মিডলটন চেনিতে জমিদারী লাভ করেন। শিকার করাকে শখ হিসেবে বেছে নেন ও অসুস্থ মাতার সেবা-যত্ন করতে থাকেন। দীর্ঘদিন অসুস্থ থাকার পর ২৯ এপ্রিল, ১৯২১ তারিখে মিডলটন চেনিতে আর্থার মোল্ডের দেহাবসান ঘটে। তার সমাধিস্তম্ভে লেখা রয়েছে: ‘এই ফলকটি তাঁর ক্রিকেট বন্ধুদের অসম্ভব ভালোবাসা, শ্রদ্ধায় নিহিত হয়ে রয়েছে।’ ল্যাঙ্কাশায়ার কর্তৃপক্ষ অর্থের বিনিময়ে স্থানটি খুলে দেয়।
খেলার ধরন
খেলোয়াড়ী জীবনের শুরুরদিকে আর্থার মোল্ড খুব স্বল্প দূরত্ব নিয়ে বিস্তৃতভাবে হাত প্রসারণে অত্যন্ত দ্রুতগতিসম্পন্ন ফাস্ট বোলার হিসেবে ক্রিকেট জগতে আবির্ভূত হন। পরবর্তীতে খেলোয়াড়ী জীবনের শেষদিকে বল ডেলিভারীতে এসে হাত গুটিয়ে নিতেন। বলে গতি আনয়ণে সহজ-সরল বল করা থেকে শুরু করে সিম কিংবা কাট করতে সক্ষম ছিলেন। তবে, প্রাপ্ত উইকেটের অধিকাংশই বলে গতি এনে লাভ করেছেন। তার স্মরণে ম্যানচেস্টার গার্ডিয়ান মন্তব্য করে যে, সর্বকালের অন্যতম সেরা গতিসম্পন্ন বোলার ছিলেন এবং তার বোলিং ভঙ্গীমা সুন্দর ছিল ও চাকচিক্যময় ছিল। কোন কারণে পিচ ব্যাটিংয়ের অনুপযোগী থাকলে তার বোলিং মোকাবেলা করা দুঃসাধ্যকর ছিল। ১৮৯২ সালে উইজডেনে উল্লেখ করা হয় যে, ব্যাটিং অনুপযোগী পিচে সন্দেহাতীতভাবে কঠিন ও বিপজ্জ্বনক বোলারে পরিণত হতেন। পিচে বল বেশ লাফিয়ে উঠতো ও দ্রুত প্রতিক্রিয়া প্রকাশ করতো। কেবলমাত্র খাঁটি ব্যাটসম্যানেরাই এ থেকে নিজেদেরকে মুক্ত রাখতে পারতেন। পরবর্তীকালে টাইমসে উল্লেখ করা হয় যে, ল্যাঙ্কাশায়ারের পক্ষে তিনি বেশ সফলতা লাভ করেছিলেন ও তাকে মোকাবেলা করা বেশ দুঃসাধ্য হয়ে পড়তো। জনি ব্রিগসের সাথে ল্যাঙ্কাশায়ারের বোলিংয়ের বিরাট অংশ ভাগ করে নিয়েছেন। এক সময় হাঁটুর আঘাতে জর্জড়িত থাকলেও তা থেকে সেড়ে উঠে খুব কমই নিজেকে বিশ্রামে নিয়োজিত রাখতেন।
এ ঘটনার পরও আর্থার মোল্ড সমর্থকদের কাছ থেকে বড় ধরনের সাড়া পেয়েছেন। ম্যাকলারেন পরবর্তীতে লিখেছেন যে, তিনি বিশ্বাস করতেন যে সজ্ঞানে কখনো তিনি ঢিল ছুঁড়ে মারার ন্যায় বোলিং করেননি। এ. এন. হর্নবি ক্রমাগত আর্থার মোল্ডের সাহায্যার্থে এগিয়ে এসেছেন। এর মূখ্য কারণ ছিল, ১৮৯০-এর দশকে অধিনায়কের দায়িত্বে থাকাকালে নিজ দলে তার ক্রীড়াসূলভ মনোভাবের সাথে তিনি সম্যক অবগত ছিলেন। ল্যাঙ্কাশায়ারের অধিকাংশ সমর্থকের কাছেই আর্থার মোল্ডের বোলিংয়ের বৈধতার বিষয়ে কখনো সন্দেহ ছিল না। ক্রিকেট ঐতিহাসিক ডন অ্যামব্রোস মনে করেন যে, দ্রুতগতিসম্পন্ন বোলিং করার কারণেই প্রাপ্ত উইকেটগুলোর অধিকাংশই বোল্ড করার মাধ্যমে পেয়েছিলেন। তার এ ধরনের বোলিংয়ের কারণে ডব্লিউ. জি. গ্রেসের ন্যায় খ্যাতনামা ব্যাটসম্যানও বিস্ময়াচ্ছন্ন হয়ে পড়েছিলেন। সম্ভবতঃ ফিলিপস সতীর্থ আম্পায়ারদের সিদ্ধান্ত গ্রহণ না করার প্রেক্ষিতে এগিয়ে আসেন ও পেশাদার ক্রিকেটারদেরকে অনিচ্ছাস্বত্ত্বেও সমস্যার মুখে ফেলে দেন। এছাড়াও, অ্যামব্রোস মন্তব্য করেন যে, সমারসেটের খেলায় ফিলিপস মোল্ডের খেলোয়াড়ী জীবন শেষ করে দিতে দৃঢ়প্রতিজ্ঞাবদ্ধ ছিলেন এবং যে সকল ডেলিভারীতে আপত্তি জানিয়েছেন সবগুলোই প্রকৃতপক্ষে বল ছোঁড়ার মতো বিষয় ছিল না।
জয়েন্ট (গাঁজা)
থাম্ব|200x200পিক্সেল| জয়েন্টে ধূমপান করছেন এক যুবতী
জয়েন্ট, সাধারণত একটি স্প্লিফ হিসাবেও উল্লেখ করা হয়, "ডুবি" বা "ডুব", একটি ঘূর্ণিত গাঁজা সিগারেট। বাণিজ্যিক তামাক সিগারেটের বিপরীতে, ব্যবহারকারী সাধারণত ঘূর্ণায়মান কাগজের সাথে জয়েন্টগুলিকে হাত দিয়ে রোল করে, যদিও কিছু ক্ষেত্রে সেগুলি মেশিনে রোল করা হয়। রোলিং পেপারগুলি শিল্পোন্নত দেশগুলিতে সবচেয়ে সাধারণ ঘূর্ণায়মান মাধ্যম; যাইহোক, বাদামী কাগজ, সিগারেট বা তামাক মুছে ফেলা বিড়ি, রসিদ এবং কাগজের ন্যাপকিনও ব্যবহার করা যেতে পারে, বিশেষ করে উন্নয়নশীল দেশগুলিতে। আধুনিক কাগজগুলি চাল, শণ এবং শণ সহ বিভিন্ন ধরনের উপকরণ থেকে বিভিন্ন আকারে তৈরি করা হয় এবং এটি লিকোরিস এবং অন্যান্য স্বাদযুক্ত জাতগুলিতেও পাওয়া যায়।
জয়েন্টের আকার পরিবর্তিত হতে পারে, সাধারণত এর মধ্যে থাকে নিট ওজনের গাঁজা। তামাক কখনও কখনও ঘূর্ণায়মান প্রক্রিয়ায় ব্যবহৃত হয়।
সুমিদা নদী
থাম্ব| টোকিওর আদাচির মধ্য দিয়ে প্রবাহিত সুমিদা নদী Sumida River (隅田川) একটি নদী যা জাপানের মধ্য টোকিওর ভেতর দিয়ে প্রবাহিত। আইওয়াবুচির আরাকাওয়া নদীর এ শাখা টোকিও উপসাগরে গিয়ে মিশেছে । এর উপনদীগুলির মধ্যে রয়েছে কান্দা এবং শাকুজি নদী।
টোকিওর কিতা, আদাচি, আরাকাওয়া, সুমিদা, তাইতো, কোতো এবং চুও নামের ওয়ার্ডগুলোর মধ্য দিয়ে বয়ে গেছে এ নদী।
এখন যা "সুমিদা নদী" নামে পরিচিত তা আগে ছিল আরা-কাওয়ার বহমান পথ। মেইজি যুগের শেষের দিকে, বন্যা প্রতিরোধ করার জন্য আরা-কাওয়াকে খনন করে এর দিক বদল করা হয়েছিল, কারণ চিয়োদার রাজকীয় প্রাসাদের অবস্থান ছিল এর কাছাকাছি ।
শিল্প
সুমিদা গাওয়া মৃৎপাত্রের নামকরণ করা হয়েছিল সুমিদা নদীর নামানুসারে এবং এটি মূলত টোকিওর কাছে আসাকুসা জেলায় কুমোর ইনোউ রিয়োসাই প্রথম এবং তার পুত্র ইনোউ রিয়োসাই দ্বিতীয় তৈরী করতো ।  ১৮৯০ দশকের শেষের দিকে, রিয়োসাই প্রথম, মৃৎপাত্রের উপরে তরল গ্লেজ প্রয়োগ করে চিত্র অংকনের একটি শৈলী উদ্ভাবন করেন, যার ভিত্তি ছিল চাইনিজ গ্লেজ এবং একে "ফ্ল্যাম্ব" বলা হতো। সুমিডার কাজ হতো চায়ের পাত্র, ছাইদানী বা ফুলদানির মতো মৃৎপাত্রে এবং এগুলো পশ্চিমা দেশে রপ্তানির জন্য তৈরি করা হতো। ইনোউ রিয়োসাই তৃতীয়, ইনোউ রিয়োসাই প্রথমের নাতি, ১৯২৪ সালে উৎপাদন সাইটটি ইয়োকোহামাতে স্থানান্তরিত করেন,   কিন্তু পাত্রগুলো সুমিদার পন্য হিসাবেই পরিচিতি পেতে থাকে। মৃৎপাত্র বিভিন্ন পৌরাণিক কাহিনীর বিষয়বস্তু ধারন করত, যেমন ধারণা করা হতো এগুলো পু-দ্বীপে তৈরি করা হয়েছিল, যা টাইফুনে ভেসে গিয়েছিল, বা কোরিয়ান যুদ্ধবন্দীদের দ্বারা এগুলো তৈরি করা হয়েছিল। সান্দ্রা আন্দাচ্ট ১৯৮৭ সালে লিখেছিলেন, "সুমিদা গাওয়া জিনিসপত্র সংগ্রহকারী, ডিলার এবং বিনিয়োগকারীদের কাছে দারুণ জনপ্রিয়তা পেয়েছে। মোটিফগুলি সাধারণ পশ্চিমাদের, প্রাচ্যের নকশাগুলিকে কী চিত্রিত করবে বলে সে সব ধারণা থাকে সেগুলোর সাথে সামঞ্জস্যপূর্ণ; যেমন বাকাঁনো শরীরের ড্রাগন, বৌদ্ধ শিষ্য, পৌরাণিক এবং কিংবদন্তি প্রাণী এবং জীবজন্তু। এইসব কারনে, এই জিনিসপত্রের খোঁজ করা হয় এবং এসবের দামও (এখানে রাজ্যগুলিতে) বেশ চড়া, এমনকি যেগুলো পুরোপুরি অক্ষত নেই সেগুলোও।"
সংস্কৃতি
ব্রিটিশ সুরকার বেঞ্জামিন ব্রিটেন ১৯৫৬ সালে জাপান সফরের সময় সুমিদা-গাওয়া নামের নোহ  নাটকটি দেখেছিলেন, এবং এই গল্পের উপর ভিত্তি করে কার্লেউ রিভার (১৯৬৪) নামের নাটকীয় রচনাটি লিখতে অনুপ্রেরণা পেয়েছিলেন।
কাবুকি নাটক, সুমিদা-গাওয়া — গনিচি নো ওমোকেজ , সম্ভবত এই নাটকটির কেন্দ্রীয় চরিত্রের নাম  হোকাইবো  হিসেবে বেশি পরিচিত। নাকাওয়া শিমেসুকে এই মঞ্চ নাটকটি লিখেছিলেন এবং এটি প্রথম ১৭৮৪ সালে ওসাকায় নির্মিত হয়েছিল। নাটকটি  জাপানের নিয়মিত অনুষ্ঠিত কাবুকি নাট্যসম্ভারে অন্তর্ভুক্ত করা অব্যাহত রয়েছে; এবং এটি পশ্চিমা দেশেও মঞ্চস্থ হয়ে থাকে। এটি ২০০৭ সালের গ্রীষ্মে,নিউ ইয়র্কের লিঙ্কন সেন্টার ফেস্টিভ্যালে হেইসেই নাকামুরা-জা দ্বারা পুনঃনির্মিত হয়েছিল, যেখানে নাকামুরা কানজাবুরো অষ্টাদশ অভিনয় করেছিলেন।
সুমিদা রিভার ফায়ারওয়ার্কস, জাপানের প্রাচীনতম এবং সবচেয়ে বিখ্যাত আতশবাজি প্রদর্শনগুলির মধ্যে একটি হিসাবে স্বীকৃত। এই আতসবাজি গ্রীষ্মকালে রিয়োগোকু এবং আসাকুসার নদীর মধ্যবর্তী বার্জ থেকে উৎক্ষেপন করা হয়,এবং একই সময়ে এখানে একটা উৎসবও অনুষ্ঠিত হয়।
সাহিত্য
কবি মাতসুও বাশো সুমিদা নদীর তীরে বাস করতেন, বিখ্যাত কলা গাছের পাশে (জাপানিঃ বাশো) যেখান থেকে তিনি তাঁর নম দো প্লুম নামটি নেন।
সুমিদা নদী নাটকটি ১৮২০ সাল থেকে হাইকু গুরু ইসার হাইকুতে উপস্থিত হয়েছেঃ
হারুসেমে ইয়া
নেজুমি নো নামরু
সুমিদা-গাওয়া
বসন্তের বৃষ্টি
একটি ইঁদুর লাফ ঝাঁপ দিচ্ছে
সুমিদা নদী
সেতু
সুমিদা নদী টোকিওর ২৭ কিলোমিটার ভেতর দিয়ে চলে গেছে, প্রায় প্রতি কিলোমিটারে একটি সেতুর ব্যবধানে ২৬টি সেতুর নিচে দিয়ে এ নদী বয়ে গেছে । প্রধান সেতুগুলো হলঃ
বাল্টিমোর–ওয়াশিংটন আন্তর্জাতিক বিমানবন্দর
বাল্টিমোর/ওয়াশিংটন আন্তর্জাতিক থারগুড মার্শাল বিমানবন্দর হলো যুক্তরাষ্ট্রের ম্যারিল্যান্ডের অ্যান আরুন্ডেল কাউন্টির একটি আন্তর্জাতিক বিমানবন্দর। এটি সাধারণত বাল্টিমোর/ওয়াশিংটন আন্তর্জাতিক বিমানবন্দর নামে পরিচিত। বিমানবন্দরটি মেরিল্যান্ড ডাউনটাউন বাল্টিমোর থেকে ৯ মাইল (১৪ কিমি) দক্ষিণে ও ওয়াশিংটন ডিসির ৩০ মাইল (৪৮ কিমি) উত্তর-পূর্বে অবস্থিত।
ওয়াশিংটন–বাল্টিমোর মহানগর অঞ্চলে পরিষেবা প্রদানকারী ডুলেস আন্তর্জাতিক বিমানবন্দর ও রোনাল্ড রিগান ওয়াশিংটন আন্তর্জাতিক বিমানবন্দর সহ তিনটি বিমানবন্দরের মধ্যে বাল্টিমোর/ওয়াশিংটন আন্তর্জাতিক বিমানবন্দর হল বৃহত্তম।
বিমানবন্দরটি মার্কিন যুক্তরাষ্ট্রের ২২তম-ব্যস্ততম বিমানবন্দর এবং ২০২১ সালের হিসাবে বাল্টিমোর-ওয়াশিংটন মহানগর অঞ্চলের সবচেয়ে ব্যস্ততম বিমানবন্দর। এটি সাউথওয়েস্ট এয়ারলাইন্সের বেশ কয়েকটি পরিচালনাগত ঘাঁটির মধ্যে অন্যতম একটি হিসেবে কাজ করে। এই বিমানবন্দর ৩,১৬০ একর (১,২৮০ হেক্টর) জমি জুড়ে বিস্তৃত রয়েছে।
সিরাজুল হক (রাজনীতিবিদ)
সিরাজুল হক বাংলাদেশ জাতীয়তাবাদী দলের রাজনীতিবিদ, মুক্তিযোদ্ধা, জামালপুর-৫ আসনের সাবেক সংসদ সদস্য ও সাবেক স্বাস্থ্য উপমন্ত্রী।